«Μπονσάι», η αλλιώς «Ρήθη3ΖθΡ3ητ»»:Ένα δηλητήοιο-τερατούρνηιια των 

ερναστηρίων, το καινούρνιο όττλο του συστήματος κατά των καταπιεσμένων 


Ανά το παγκόσμιο, διάφορες τεχνητά κατασκευασμένες ουσίες χρησιμοποιούνταν πάντα κατά των 
καταπιεσμένων και αντιδραστικών «επικίνδυνων» τάξεων για να ελέγχουν, να αδρανοποιούν, να 
εθίζουν, να σκοτώνουν. Φτηνές, αφού δεν αποτελούν τίποτα άλλο από εργαστηριακά μαζικά 
κατασκευασμένα δηλητήρια, ώστε να είναι προσβάσιμες στους φτωχούς, έχουν ως στόχο να θερίσουν. 
Αφού καταφέρουν τα πιο πάνω, αποτελούν επιπλέον και μια ακόμη αφορμή για το κράτος να 
καταστείλει, να φυλακίσει, να σκοτώσει όσους αντιδρούν και μπαίνουν στη μέση των σχεδίων του 
κεφαλαίου. Η «τελευταία μόδα», το «Μπονσάι», αποτελεί ακριβώς μια ακόμη τέτοια προσπάθεια. Η 
προώθηση του στη Φανερωμένη, έναν χώρο συνάντησης της νεολαίας και καλλιέργειας πολιτικών 
συνειδήσεων, δεν είναι καθόλου τυχαία, όπως ακριβώς καθόλου τυχαία δεν είναι η προώθηση του σε 
φτωχογειτονιές της Κωνσταντινούπολης και της Τουρκίας με παράδοση αντίστασης και οι οποίες 
δραστηριοποιούνταν κατά του φασίστα Ερντογάν. 

Στα γκέτο των νέγρων των ΗΠΑ, το κρακ (φτηνή συνθετική κοκαΐνη) είχε αρχίσει να προωθείται στα 
μέσα της δεκαετίας του 80, όχι τυχαία τα χρόνια που είχε εκλεγεί πρόεδρος ο Ρέγκαν, γνωστός για την 
αντικομμουνιστική του λύσσα και το απόλυτο μίσος του προς τους καταπιεσμένους. Ο Ρέγκαν είχε 
εντολή, όπως και η Θάτσερ την ίδια περίοδο, την «τελική λύση» για τις εξεγέρσεις των καταπιεσμένων. 
Μετά το τεράστιο κίνημα με μπροστάρηδες τους νέγρους τη δεκαετία του 60, λίγα χρόνια μετά 
προωθείται το κρακ στις συνοικίες των νέγρων, και έπειτα αρχίζει η διάλυση και «§3Π§5ίο»ποίηση των 
κοινωνιών τους με συνέχεια και την καταστολή, μέχρι το σημείο που σήμερα ένα μεγάλο ποσοστό των 
νέγρων στις ΗΠΑ μπαινοβγαίνει στις φυλακές... 

Στα Εξάρχεια, η πρέζα αποτελούσε και αποτελεί ακόμη ένα όπλο του κράτους κατά της 
αντιεξουσιαστικής κουλτούρας αντίστασης που υπήρχε και υπάρχει στην περιοχή. Όχι μόνο στο 
επίπεδο της ατομικής καταστολής μέσω του εθισμού και της ατομικής αδρανοποίησης, μα και στο 
επίπεδο της προέλασης των ναρκοσυμμοριών και της «νύκτας» στην περιοχή, με αποτέλεσμα τις 
συνεχείς επιθέσεις των συμμοριών κατά συντρόφων, στεκιών, κοινωνικών χώρων, καταλήψεων, και 
κατοίκων. Το «κερασάκι στην τούρτα», η περαιτέρω εντεινόμενη καταστολή και στιγματισμός της 
περιοχής, ο οποίος δυσκολεύει την όποια απεύθυνση του αγωνιζόμενου κόσμου της περιοχής στην 
ευρύτερη κοινωνία. 

Οι φτωχές συνοικίες της Τουρκίας ήταν το επίκεντρο της αντίστασης κατά του φασιστικού καθεστώτος 
του Ερντογάν. Η μεγάλη λαϊκή εξέγερση με αφορμή το πάρκο Γκεζί άρχισε από εκεί. Ακριβώς μετά 
άρχισε το φτηνό Μπονσάι να προωθείται στις φτωχογειτονιές της Τουρκίας. Σήμερα, οι γειτονιές αυτές, 
μέχρι πριν εστίες λαϊκής αντίστασης, φαντασίας και δημιουργίας, θυμίζουν νεκροταφεία... 

Το Μπονσάι είχε δημιουργηθεί αρχικά σε εργαστήριο της κατ'όνομα και μόνο «σοσιαλιστικής» ΕΣΣΔ το 
1974. Επομένως, αποτελεί ένα καθαρά τεχνητό, συνϋετικό χημικό προϊόν που δεν έχει καμία σχέση με 
μαριχουάνα, παρόλο που προωθείται και ως σχετικό με αυτή. Στην ΕΣΣΔ, η ψυχιατρική 
χρησιμοποιούνταν για τον κοινωνικό-πολιτικό έλεγχο και την απομόνωση και εξουδετέρωση των 
αντιφρονούντων. Στο πλαίσιο αυτό, δημιουργήθηκαν και παρόμοια ψυχοφάρμακα, τα οποία όπως 




ακριβώς και τα ψυχοφάρμακα που παράγονται από τις μεγάλες φαρμακοβιομηχανίες της 
καπιταλιστικής Δύσης, έχουν ως στόχο τον εθισμό, την αδρανοποίηση, την εξουδετέρωση των 
ατομικών και κοινωνικών αντιστάσεων, τη διάλυση των δεσμών αλληλεγγύης και στην τελική την 
διάλυση εν τη γενέσειτης οποιοσδήποτε αντίστασης. Αυτός είναι και ο λόγος που τα διάφορα 
συνθετικά προωθούνται κυρίως στο πιο δραστήριο και «ανήσυχο» κομμάτι οποιοσδήποτε κοινωνίας, 
τους νέους (αντίθετα με τη μαριχουάνα, που επειδή ακριβώς δεν αποτελεί παράγοντα εξουδετέρωσης 
και εξόντωσης, δέχεται συνεχή καταστολή). Με τη διάλυση της ΕΣΣΔ, το ΡΗθη3Ζθρ3ΐη πέρασε και στα 
ψυχιατρεία της Δύσης. 

Το Ρίίθηβζορβηη, όπως αναφέρεται σε ψυχιατρικά εγχειρίδια, είναι ένα ναρκωτικό το οποίο ως ενέργεια 
έχει τη δραστική μείωση της «ανησυχίας», με λίγα λόγια τη μετατροπή δραστήριων, αντιδραστικών 
ανθρώπων σε παθητικά ερείπια. Γι αυτό και χρησιμοποιείται για «θεραπεία» (καταστολή) «ανήσυχων» 
ανθρώπων. Παρενέργειες της συνεχούς χρήσης του σε καδαρή μορφή συμπεριλαμβάνουν ανάμεσα σε 
άλλα σπασμούς, απώλεια ελέγχου, μέχρι και θάνατο. Η εύκολη νόθευση του με συστατικά από 
εντομοαπωθητικά μέχρι ποντικοφάρμακα το μετατρέπει σε πολλές φορές πιο αποτελεσματικό 
καταστολέα και φονιά. 

Η Φανερωμένη αποτελεί τον τελευταίο στόχο του εν λόγω δηλητηρίου, το οποίο αποτελεί την 
προσπάθεια του συστήματος να βάλει την-ταφόπλακα (μεταφορικά, και πιθανό και κυριολεκτικά, αν 
λάβουμε υπόψη τις συνέπειες της χρήσης του..) σε οτιδήποτε πολιτικό και αντιεμπορευματικό στην 
περιοχή. Ότι δεν κατάφεραν οι φασίστες του ΕΛΑΜ, οι οποίοι δέκτηκαν την πρέπουσα απάντηση τόσο 
σε απόπειρες προέλασης (πορείες που σταμάτησαν εκατοντάδες αλληλέγγυοι) όσο και σε ατομικές 
εισχωρήσεις, το κατάφερε η «ανάπτυξη», ο «καλός κόσμος», τα καφέ, οι χιπστεράδες, το «καθαρό» 
κεφάλαιο, μαζί φυσικά με την κρατική καταστολή. Σε αυτή τη φάση,που ειδικά για τους νεαρότερους 
θαμώνες της, η Φανερωμένη έχει χάσει μεγάλο μέρος του πολιτικού της νοήματος, το σύστημα 
αποπειράται την ένταση της επίθεσης με τη χρήση των ουσιών αυτών, με τελικό στόχο την πλήρη 
εξουδετέρωση όποιου κόσμου έμεινε στην περιοχή, και τη δημιουργία αφορμών για περαιτέρω 
καταστολή με στόχο την «τελική εκκαθάριση» της περιοχής και τη μετατροπή της σε ένα υπαίθριο ιηβΙΙ. 

Όλοι εμείς, ο πολιτικοποιημένος, «ανήσυχος» κόσμος της Φανερωμένης αλλά και παντού, πρέπει να 
κλείσου με την πόρτα στα μούτρα αυτής της ύπουλης προσπάθειας καθυπόταξης. Να μην αγγίξουμε το 
εν λόγω δηλητήριο (εξάλλου, το χόρτο, απολύτως υγιεινό, τι το έχουμε?). Η χαμηλή του τιμή έχει τον 
λόγο της, και δυσανάλογο αντάλλαγμα... Να πληροφορήσουμε τους πάντες για τις συνέπειες του εν 
λόγω δηλητηρίου και να τους αποθαρρύνουμε από τη χρήση του. Να μην ανοίξουμε την πόρτα στην 
πρεζοποίηση της Φανερωμένης. Να σταματήσουμε την κυκλοφορία αυτών των μέσων καταστολής 
όπου τα βρίσκουμε. Δε μας νίκησαν 100 μαντράχαλοι φασίστες, δε θα μας νικήσει μια σκόνη. Η 
Φανερωμένη έσφυζε από ζωή, δε θα της φέρουμε τον θάνατο. 

